**Siseministeerium**

**Pikk 61**

**15065 TALLINN**

30.01.2026.a, nr 1-10.1/40

**Eesti Kirikute Nõukogu taotlus riigieelarvelise toetuse saamiseks Eesti Vabariigi 2027. aasta riigieelarvest**

Lugupeetud siseminister härra Igor Taro

Eesti Kirikute Nõukogu tänab Siseministeeriumi 2026. aastaks eraldatava riigieelarvelise toetuse eest, mis on mõeldud Eesti Kirikute Nõukogu ja teiste sihtotstarbeliselt toetatud organisatsioonide tegevuste arendamisteks. Tänu sellele toetusele saab võimalikuks mitmete, kogu Eesti ühiskonda teenivate töösuundade teostamine sh EKNi liikmeskirikute kriisivalmiduse tõstmine.

Eesti Kirikute Nõukogu palub Vabariigi Valitsuse ja Eesti Kirikute Nõukogu vahel sõlmitud Ühishuvide protokollis sõnastatud ülesannete täitmiseks ning tulenevalt Siseministeeriumi ja Eesti Kirikute Nõukogu vahel sõlmitud koostöö-kokkuleppest punkt 1. „*Leppe eesmärk on poolte koostöös tõsta ühiskonnas religioonialast, elanikkonnakaitse ning kriisivalmiduse alast teadlikkust, tugevdada kogukondlikku sidusust ja perekondade turvalisust, tõhustada laste- ja noortetööd tagamaks Eestis konfessiooniüleste kultuuriliste, hariduslike ja sotsiaalsete väärtuste kestvuse*“ täitmiseks riigieelarvelist toetust Eesti Vabariigi 2027. aasta riigieelarvest 658 000 eurot (lisa 1).

Mõistame riigi vajadust leida praeguses majanduse olukorras riigieelarve kokkuhoiu võimalusi. Samas me ei saa ka lõpuni nõustuda Eesti Kirikute Nõukogu eelarve aastast aastasse vähenemisega. Loodame, et selleks, et Eesti Kirikute Nõukogu saaks täita oma põhikirjalisi ning riigiga sõlmitud ühishuvide protokolli ja koostöökokkulepetega võetud kohustusi on võimalik naasta varasema praktika juurde, kus Eesti Kirikute Nõukogule eraldatud riigieelarveline eraldis aasta-aastalt suurenes, arvestades nii elukalliduse pidevat tõusu kui ka Eesti Kirikute Nõukogu tööharude arenguid ja täiendavaid vajadusi (sh kriisivalmiduse suurendamine ja panustamine loodushoidu), et keerulises geoploiitilises olukorras saaksime täita neid ülesandeid, mida riik meilt ootab ja mida riigi, liikmeskirikute ja partneritega koostöös oleme viimastel aastatel arendanud.

Eesti Kirikute Nõukogu taotleb riigieelarvelise eraldise suurendamist 2027. aastal võrreldes 2026. aasta eraldisega, et tagada riigile ja Eesti rahvale mitmete oluliste töövaldkondade jätkusuutlik tegevus, uute tegevuste arendamine ning ühishuvide protokollis sätestatud eesmärkide täitmine.

Lugupidamisega

/allkirjastatud digitaalselt/

Vilver Oras

Eesti Kirikute Nõukogu täitevsekretär

|  |  |  |  |  |
| --- | --- | --- | --- | --- |
| **Nr** | **Valdkond - Eesti Kirikute Nõukogu tegevus** | **Taotlus**  **2026** |  | **Taotlus 2027** |
| 1. | **Ühiskonna religioonialase teadlikkuse tõstmine:** Kristluse sõnastiku koostamine, konverentside ja koolituste korraldamine, õppematerjalide koostamine, religioossete meediaväljaannete sisustamine, Eesti Piibliseltsi töö arendamine ja uue Piiblitõlke valmimise tagamine, usuteemaliste trükiste väljaandmine, teatmiku “Teeliste kirikud” koostamine ja levitamine, kristliku hariduse õppematerjalide koostamine. | 140078 |  | 214 000 |
| 2. | **Ühiskondliku sidususe tugevdamine:** töövaldkondade finantseerimine, oikumeeniliste projektide ideekorje ja elluviimine, rahvusvaheliste suhte arendamine, kaplanite oskuste ja kaplanaatide töö ja kutseühingu töö arendamine, teoloogiliste õppematerjalide koostamine, kirikute kriisivalmiduse arendamine ja elanikkonnakaitse parem tagamine. | 126333 |  | 196 000 |
| 3. | **Kogukondade, perekondade ja laste sotsiaalse turvalisuse tugevdamine:** SA Väärtustades Elu koolituskavade elluviimine, PREP koolitused ja isade- ning emadepäeva konverentside korraldamine; noortetöö arendamine, kristliku sotsiaaltöö arendamine MTÜde ja SA kaasamisega, looduhoiutöö arendamine ja kliimateadlikkuse tõstmine kogudustes, materjalide loomise ja koolituste läbiviimise kaudu. | 46927 |  | 48 000 |
| 4. | **Administreerimine ja halduskulud:** juhatuse ja sekretariaadi palgad ja aastateemaga seonduvad üritused. | 173662 |  | 200 000 |
|  | **Riigieelarveline toetus kokku:** | **487 000** |  | **658 000** |